Eestis on sageli räägitud, et parem-vasak-skaala ei kehti ning meil polegi õigeid vasakpoolseid. Pange tähele, enamasti ajavad sellist juttu poliitikud, kes soovivad jätta endale võimalikult laia mänguruumi, et korjata kokku võimalikult erinevate maailmavaadetega valijate hääli. Tegelikult on maailmas, päris kindlasti aga Euroopas, vasakpoolsetel välja kujunenud klassikalised kohustuslikud seisukohad ning need dogmad - mis tihtilugu on omavahel vastuolus, aga tühja  sellest, peaasi, et nad üksikult võttes annavad hea enesetunde - moodustavadki vasakpoolse maailmavaate.